Hei, denne artikkelen er over ett år gammel og kan inneholde utdatert informasjon

Selv om han selv visste hvor farlige gruvene var, skjøv Einar Gerhardsen skylda for 21 dødsfall ned på gutta på gulvet.

Det hevder forfatter og polarforsker Monica Kristensen. I dag gir hun ut boka «Kings Bay-saken», om 60-tallets største drama: Gruveulykka på Svalbard som krevde 21 liv - og Gerhardsen-regjeringens avgang.

Kristensen er mest opptatt av det første, og har i boka intervjuet flere etterlatte og veteraner fra det nå nedlagte gruvesammefunnet i Ny-Ålesund. De måtte flytte fra Kongsfjorden nesten over natta, og har levd med skylda og sorgen siden.

- Vi kan ikke forestille oss hvor ille de har hatt det, sier hun til Dagbladet.



Fikk skylda Kvart på elleve om kvelden den 5. november 1962 eksploderte en av Kings Bay Kull Companis gruver på Svalbard. Ingen på nattskiftet

som en time tidligere hadde forsvunnet ned i dypet gjennom transportsjakten, kom opp igjen i live.

På sensommeren neste år måtte Einar Gerhardsen-regjeringen gå av etter et mistillitsforslag, noe som banet vei for den første borgerlige regjeringen etter andre verdenskrig.

- Einar Gerhardsen-regjeringen gikk ikke av fordi Arbeiderpartiet ble holdt ansvarlig for for ulykka. Det de til slutt måtte gå på, var at de ikke hadde informert Stortinget skikkelig, sier Kristensen.

I boka gjengir hun overstiger (formann for gruvearbeidere) Hedgar Stien: «Det gikk politikk i det. Det var vi som satt igjen med skylda».



- Et politisk geni Kristensen viser til talen som Gehardsen holdt i Stortinget den 20. august 1963. Hun omtalter den som et «mesterstykke» som formet opinionens dom: at Arbeiderparti-regjeringen ikke kunne klandres for selve ulykken.

HÅRREISENDE: Gruvearbeiderne ble fristet med høy lønn til å ta en umulig og hårreisende farlig jobb, sier forfatter Monica Kristensen som har skrevet bok om Kings Bay-saken. Foto: Bjørn Langsem / Dagbladet. Vis mer

Han og alle industriministerne etter krigen hadde selv besøkt gruva, og gruvearbeiderne «hadde saktens visse ting å klage over, men ingen klaget over sikkerhetsforholdene», sa han.

«Statsministerens argumenter var så fornuftige, så nær opp til folks intuitive oppfatning, at det muligens gikk både Stortinget og folk flest hus forbi hva som ble konsekvensen av det han faktisk sa — at det var ledelsen og gruvearbeiderne i Kings Bay selv som måtte bære det fulle ansvaret for ulykken», skriver Kristensen.

- Skulle ha vært stengt - Han skjøv skylda nedover. Det er det jeg er menst sint for av alt, at gruvearbeiderne ble fristet med høy lønn til å ta en umulig og hårreisende farlig jobb. Denne gruva skulle ha vært stengt for lengst, sier Kristensen.

Kings Bay-ulykka var nemlig ikke den første. I løpet av tre ulykker fra 1948 til 1953 hadde så mange som 43 gruvearbeidere omkommet i den samme gruvesjakta.

- Arbeiderpatiet hadde regjeringsmakten i alle disse årene, og ulykkene ble debattert i Stortinget. De visste godt hvor livsfarlig dette arbeidet var. Men det var viktigere å hevde suvernitet overfor Sovjetunionen.



- Orkestrerte egen avgang Etter at Gerhardsen overlot statsministerstolen til Høyres parlamentariske leder John Lyng, gikk det mindre enn én måned før de to igjen byttet plass. Den 28. september 1963 tiltrådte Einar Gerhardsen fjerde regjering.

At Arbeiderpartiet ikke ble holdt ansvarlig for selve selve ulykken, noe spørreundersøkelser fra 1963 bekrefter, gjorde comebacket mulig, mener Kristensen.

SKJØV VEKK SKYLDA: Selv om toppene visste hvor farlige gruvene var, skjøv Einar Gerhardsen skylda for 21 dødsfall ned på gutta på gulvet. Det hevder forfatter og polarforsker Monica Kristensen. Foto: Åsgeir Valldal / Dagbladet Vis mer

- Han var et politisk geni, sier hun. .

I boka sannsynliggjør hun at han orkestrerte sin egen avgang - og altså ikke ble kastet mot egen vilje, slik historien gjerne fortelles.

- Opposisjonen ble ikke lurt, men lokket til å fremme mistillitsforslaget, sier hun.

Mye tyder på at Gerhardsen sørget for industriministerens avgang og for at pressen fikk tilgang på granskingsrapporter før Stortinget, ifølge Kristensen.

En god sak å gå på Bakgrunnen var det nystiftede Sosialistisk Folkeparti (SF), som var i vippeposisjon på Stortinget.



- Både regjeringen og SF visste at det var utenkelig at SF ville gå gjennom hele stortingsperioden uten å bruke sin vippeposisjon. Samtidig var det klart at de lå venstre for regjeringen, og kunne ikke gå sammen med de borgerlige for å å velte en Ap-regjering mer enn én gang, sier Monica Kristensen.

Hun legger til:

- I dagbøkene til forsvarsminister Jens Haugland er Gerhardsen sitert på: «Vi må finne en god sak å gå av på». et fantes mange, mye verre saker å gå på. Og de fikk jo rett: De kom tilbake.



FAKTA: Kings Bay-ulykka • 5. oktober 1962 omkom 21 personer i ei gruveulykke i Ny-Ålesun på Svalbard.



• Det var den fjerde ulykka på 14 år i den dype og farlige gruva. Ester-gruva hadde tatt 64 liv i et statlig eid gruveselskap med litt over 100 ansatte.



• Kings Bay gruvene ble stengt etter ulykka i 1953 der 19 mann omkom, men ble gjenåpnet tre år seinere under forutsetning av at forholdene skulle være trygge.



• Dødseksplosjonen i gruva i 1962 fikk store politiske følger. Sosialistisk Folkeparti støttet et borgerlig mistillitsforslag og felte Gerhardsen-regjeringen.





